钦定古今图书集成/方舆汇编/职方典/第1458卷 > 云南府关梁考 通志
## 钦定古今图书集成/方舆汇编/职方典/第1458卷 > 云南府关梁考 通志

本府。〈昆明县附郭。〉

金马关　在府东十里金马山麓，为入滇通衢古路，久圮。

皇清康熙二十九年，总督范承勋修。

碧鸡关　在府西三十里碧鸡山北。两山如扄，一线通道，为迤西诸郡门户。

县桥　，在城内旧布政司南，旧昆明县右。石桥　，在城小西门内。

凤凰桥　在崇正门外，通濠水以达盘龙江。傅润桥　在府城东咸和门外，云津桥之北。旧名“至正”

南新桥　在府治南板坝河，俗名“上桥。”

焦三桥　在府治东一里重关外。

通济桥　在云津桥西。水即盘龙江之支流，达濠水，流入于市而不可渡，因建是桥。梁王格杀段平章于此，今水涸而桥存。

云津桥　在府治东二里许。当通衢，水出盘龙。

江流经商山下，过郡城入滇池，所谓萦城银棱河者是也。桥旧名《大德》，毁于兵，明洪武癸酉，西平侯沐春重修。其东西表以旗楼。

太平桥　在小桥东二百武。

小桥　在太平桥西

地藏桥　在府治东，跨金汁河上。

吴井桥　在府治南五里，以“井” 得名。或云：建于吴氏。

老崔桥　：在府治东南十五里。

望仙桥　在府治南五里许。春登里。南坝“土桥　” 在府治南东寺街。

新桥　：在府治南螺蛳湾。

板坝河桥　在府治西南西寺街。

小泽口桥　在治西南

顺城街桥　在府治西南小泽口桥之上。假溪桥　在府治西洪润门外。

西板桥　在府治西七里许，近黑林铺。

永清桥　在府治东北永清门外，即云津桥之上流也。

迎仙桥　在府治东鸣凤山麓。明万历二十七年，巡抚陈用宾建。

永济桥　在松华山，锁盘龙江之上流。

翰林桥　在府城南坝。为逆拆毁。

皇清康熙二十二年，巡抚王继文重修。

高峣渡　在府西三十里。

富民县

永定桥　在县南数十步。舆梁跨河，高可数丈。上覆瓦屋二十楹。旁有窗壁，远望如空中楼阁。日中贸迁者半集其内，旧称“天河桥。”

高桥　在县东二里

大营桥　在县东三四里许，凡二。

乐济桥　在县东南十里黄土坡下。以上诸桥，皆南达省城之要津。

登仙桥　在县北门外

太平桥　在县北十里

者北桥　在县北四十里，凡二村前一，《坡下》一。以上诸桥，皆北达武定之要津。

宜良县

通化桥　俗名“土桥。” 在县东第六铺内。

通衢桥　在县治东门外。

通济桥　在县南第一铺，通路南州。

清远桥　在县北第五铺，上有铺。

太平桥　在县东五里，通六凉卫。

萧官桥　在县北三里，通汤池。

安正桥　在县北一里大闸水口。

青云桥　在县西门外，通阳宗县。

广济桥　在县北

芮家桥　在青云桥左

永济桥　在汤池北巡检司前。

新石桥　在汤池北门外。

嵩明州

兔儿关　在州西五十里。旧设有巡检，今裁。飞虹桥　在州城东五里。

龙济桥　在州东十里。按《明一统志》：“在州南一十五里。”

龙纳桥　在州东二十里。

嘉利桥　：在城东四十里。

龙津桥　在州南十里

龙关桥　在州南十五里。

大通桥　在城西二十里。

万里桥　在城西五里

矣纳桥　：在城东北二十里。

对龙桥　在城南四十里。

丹凤桥　在城北一里

仁济桥　：在城北门外十里。

凝和桥　在州南门外五里。

兔街梁　　　、《杨高梁　　　》《丁官梁　》俱在州城东南。

晋宁州

利涉桥　在州北五里贵溪，典史杨训修。宁静桥　在州西三里王家坝。州人徐天嗣建。惠利桥　在州南城外一里许。明弘治三年知州熊弘建。万历五年知州赵时雍重修。

凤凰桥　在州西北二里。昔有凤凰集其地，故名。

长坡桥　在州南五里。明弘治十四年，义官王世泰修。万历四十五年，乡绅刘汉东等重修。四通桥　在州城西三里。路通新兴、元江等府州。

大桥　：在十里铺长坡下。

新桥　在州西山麓十里。

十里桥　在州南十里铺前。

呈贡县

太平关　在县南二十五里，为临安澂江孔道。旧时居民甚繁，今因往来夫役应供甚苦，存者寥寥无几。

龙市桥　在县南一里。明成化间建，原名“济远桥。”

太平桥　在县南二十五里，太平关南。

通济桥　“在县治西小街子。” 明天顺间，典史易有高建。

舆济桥　在县南二十里大渔村之址。

通利桥　在县北五里。明弘治间，知县何宗有建，陈表重修。

便民桥　在旧归化东惮泥山下。明嘉靖间，知县范宏募建。

利涉桥　在县东一里。明嘉靖间民蒋春建。吴笼桥　在县西南七里。明弘治间李洪重修。普济桥　在县北五里。明嘉靖间县民李经建。大通桥　在县南。明弘治间典史沈福建。后毁于《山水，碑》尚存。

安江桥　在安江村。明万历间，知州许亨魁建。《安宁州》。

永安桥　旧名东桥，在州东门外，螳螂川经其下。明弘治间，巡抚张诰重修，提学佥事欧阳旦有《记》。

通清桥　“在州前大街。”

盐课司桥　在西门盐课司前。

醉春桥　在遥岑楼外。明崇祯年建，俗呼为“三桥。”

昌应桥　在始甸，距州城东二十里。明万历间，杨彦魁建，岁久冲塌。

皇清康熙八年，知州张在泽捐金重修。

沙河桥　在州城东南里许。明万历间建。

皇清康熙二十三年，知州朱承命因倾圮重建，改名。

天津桥

光裕桥　在浴德门外四里。明崇祯间，郡人杨凤建。

永定桥　在州东门外。明弘治七年建，迤西通衢。

寿昌桥　在洪源门外，郡人张希元建。

指挥桥　在州城遥岑楼东。

迎恩桥　在指挥桥东

老何坡桥　在州西南五里许。三泊县。善士杨士毅重建。

河尾渡　在州城北

黄塘渡　在州城南五十里。

白塘渡　在州北七里

温泉渡　在州北十五里。

李百户村渡　在州北六十里。

罗次县

顺定桥　在县城内

鹿鸣桥　在县东南鹿角村。知县何清架以木，覆以瓦，久而倾圮。康熙三十八年，士民王辅弼、杨仪等募修，易为石桥。盖明时邑弟子员赴公车，而长令师儒饯于此，故以“鹿鸣” 名也。

双贵桥　：在响地哨。邑民王嘉宾建，通富民大道。

平政桥　在县北，邑民杨广德、李如松建，通武定大道。

石桥　在法于村，通武定大道。

炼象关　在县西南一百二十里。雄峰绝涧，界安宁、禄丰之间，设有土巡检。明崇祯癸未，建石城扼守焉。今废。

凤凰桥　在县南五里落凹营。

永丰桥　在县南二十里，通安宁大道。

喜雨桥　在县北三里

永顺桥　在县北，距县二十五里，通武定大道。大石桥　一在县南二十里。一在县北二十五里。

板桥　在县东南五里，通省城大道。

新桥　在县南七里

皇清康熙十年，署县事何清建。甃石架木，上覆以屋。

三楹

禄丰县

双济桥　在县北隅。路通武定、黑井，涧水骤发，商旅难行。康熙五十年，邑监生唐瑜率众建石桥一座，既便利涉，又能灌田，故名之。

南平关　在县西二十里。崇山峻岭，为迤西要路，接广通兰谷关。旧设流、土二巡检，今流官裁，仅土巡检一员。原额兵七十三名，防守巡缉，为滇阳险隘。

老鸦关　在禄丰县，辖三乡，距县七十里。迤西要路。

启明桥　在县南十五里。天启元年，木增建。星宿桥　在县西门外，一名“永丰。” 明万历四十三年，巡按吴应琦檄县修建。

皇清康熙二十九年，水涨冲塌二硐，奉总督范承勋。

抚院王继文檄行迤西捐修，实为通衢之利。宝泉桥　在县治十里，明嘉靖间建。下有汤泉，土人相传浴之可疗风疾。其上常有云雾盘旋，光腾五色。

飞虹桥　在县北三里许，为黑琅、五井要津。明天启间，王锡衮建石桥三硐。年久倾圮，邑绅王咨翼重修。

皇清康熙十一年，水复冲塌，盐道郭廷弼捐金并合。

各井协助易建木桥，上覆以屋。

昆阳州

铁炉关　在州南三十里，原设弓兵守御。普济桥　在州南门外。明万历间，知州夏可渔建。

卢公桥　在州南三里。明万历间，署印知州卢元恺建。

迎恩桥　在州北门外。明嘉靖间，知州张绮建。升龙桥　在州北五里。今改《崖跌水》。

龙泉桥　在州东十里龙泉寺前。

新桥　在州南二十里宝泉寺左。

皇清康熙元年，建为“新兴通衢。”

石龙桥　在州西北三十五里，隔海岸淤泥，不入河，为迤西通衢。

皇清康熙七年建。

长虹桥　在旧三泊南门外。

资利桥　在旧三泊县资利河。

崇文桥　在三泊治南三里礼义村河。明万历间，知县彭悌建。

响水桥　在州西三十五里。

皇清康熙五年建。

天生桥　在州西四十里鲁墨庄右。

石枧桥　在州西甸头村。楚人李祯建巨桥　，在州东三里，元时建。

海口渡　在昆阳州二十里。

易门县

南门大桥　在县城南门外，建有“锦云平步坊” ，今圮。

捷近桥　在县城东北隅。因洪水倾圮更建，易名“七星桥。”

易江桥　在县东十五里，地名江渠。建桥坊名，题曰“飞虹普渡。”

惠津桥　在县东门三里。以木架桥，今改建石桥。

易川桥　在县东八里曹所营。

柏木桥　在县北四十里矣。栖屯桥俱柏木。济南桥　，在县南，今圮，以木为之。

普川桥　在县南十五里。

永靖桥　在县北，今新建。。